Na temelju članka 71. stavka 1. Zakona o pomorskom dobru i morskim lukama (Narodne novine broj 83/23), Plana upravljanja pomorskim dobrom na području općine Omišalj za razdoblje od 2024-2028. godine („Službene novine Primorsko-goranske županije" broj 45/23, dalje u tekstu: Plan) i Zaključka Općinske načelnice, KLASA: 363-01/24-01/19, URBROJ: 2170-30-24-1 od 31. siječnja 2024. godine, Općinska načelnica raspisuje

**JAVNI NATJEČAJ**

**za davanje dozvola na pomorskom dobru u općoj upotrebi na području općine Omišalj**

1. **Predmet ovog Javnog natječaja je davanje dozvola na pomorskom dobru u općoj upotrebi na području općine Omišalj za djelatnosti i mikrolokacije kako slijedi:**

|  |  |  |  |
| --- | --- | --- | --- |
| **Djelatnost/sredstvo** | **Količina** | **Rok dozvole** | **Broj dozvola** |
| **1. Mikrolokacija: NJIVICE – PLAŽA ISPOD CRKVE**  **ispred objekta N. Jurjevića kbr. 1(k.č.br. 10355/8, k.o. Omišalj-Njivice)** | | | |
| * 1. Aqua park | 1 kom. | 1. godine | 1 |
| **2. Mikrolokacija: NJIVICE – PLAŽA ISPOD CRKVE**  **ispred objekta N. Jurjevića kbr. 1(k.č.br. 10355/8, k.o. Omišalj-Njivice)** | | | |
| * 1. Iznajmljivanje daski za veslanje | 2 kom. | 1. godine | 1 |
| **3. Mikrolokacija: NJIVICE – PLAŽA ISPOD CRKVE**  **ispred objekta N. Jurjevića kbr. 4 (k.č.br. 10356, k.o. Omišalj-Njivice)** | | | |
| 3.1. Ugostiteljstvo - kiosk | 1 kom. | 2 godine | 1 |
| **4. Mikrolokacija: NJIVICE – IZMEĐU PLAŽE ZA PSE I PLAŽE KIJAC**  **(k.č.br. 10355/8, k.o. Omišalj-Njivice)** | | | |
| 4.1. Aqua park | 1 kom. | 2 godine | 1 |
| **5. Mikrolokacija: NJIVICE – PLAŽA KIJAC**  **(k.č.br. 10355/8, k.o. Omišalj-Njivice)** | | | |
| * 1. Iznajmljivanje ležaljki | 20 kom. | 1. godine | 1 |
| * 1. Iznajmljivanje suncobrana | 20 kom. | 1. godine | 1 |
| * 1. Iznajmljivanje pedalina | 2 kom. | 1. godine | 1 |
| * 1. Iznajmljivanje daski za veslanje | 2 kom. | 1. godine | 1 |
| **6. Mikrolokacija: NJIVICE – PLAŽA KIJAC**  **plato iznad kraja šetnice A. Koste (k.č.br.11423, k.o. Omišalj- Njivice)** | | | |
| 6.1. Ugostiteljska terasa | 63,60 m² | 2 godine | 1 |
| **7. Mikrolokacija: NJIVICE – ŠETALIŠTE ANTONA KOSTE**  **u blizini terena odbojke na pijesku(k.č.br.10355/8, k.o. Omišalj- Njivice)** | | | |
| 7.1. Ugostiteljska terasa | 35,00 m² | 2 godine | 1 |
| **8. Mikrolokacija: OMIŠALJ – PLAŽA JADRAN**  **(k.č.br. 584, k.o. Omišalj-Njivice)** | | | |
| 8.1. Iznajmljivanje ležaljki | 30 kom. | 2 godine | 1 |
| 8.2. Iznajmljivanje pedalina | 2 kom. | 2 godine | 1 |
| **9. Mikrolokacija: OMIŠALJ – PLAŽA JADRAN**  **ispred objekta „Villa Isabella“(k.č.br. 584, k.o. Omišalj - Njivice)** | | | |
| 9.1. Ugostiteljska terasa | 6,00 m² | 2 godine | 1 |
| **10. Mikrolokacija: OMIŠALJ – PLAŽA JADRAN**  **ispred caffe bara „Plaža“ (k.č.br. 584, k.o. Omišalj-Njivice)** | | | |
| 10.1. Ugostiteljska terasa | 10,00 m² | 2 godine | 1 |
| 10.2. Ugostiteljstvo/škrinja za sladoled | 1 kom. | 2 godine | 1 |
| **11. Mikrolokacija: OMIŠALJ – ISPRED HOTELA „JADRAN“**  **(k.č.br. 584, k.o. Omišalj-Njivice)** | | | |
| 11.1. Ugostiteljska terasa | 7,35 m² | 2 godine | 1 |
| **12. Mikrolokacija: OMIŠALJ – ISPRED KONOBE „PIPO“**  **(k.č.br. 584, k.o. Omišalj-Njivice)** | | | |
| 12.1. Ugostiteljska terasa | 101,00 m² | 2 godine | 1 |
| **13. Mikrolokacija: OMIŠALJ – PESJA**  **kod okretišta automobila (k.č.br. 4548, k.o. Omišalj-Njivice)** | | | |
| 13.1. Ugostiteljska terasa | 35,00 m² | 2 godine | 1 |
| **14. Mikrolokacija: OMIŠALJ – PLAŽA PESJA**  **(k.č.br. 4553, k.o. Omišalj-Njivice)** | | | |
| 14.1.Iznajmljivanje ležaljki | 15 kom. | 2 godine | 1 |
| **15. Mikrolokacija: OMIŠALJ – PLAŽA UČKA**  **betonirana sunčališta lijevo i desno od plaže (k.č.br. 629, k.o. Omišalj-Njivice)** | | | |
| 15.1. Iznajmljivanje ležaljki | 10 kom. | 2 godine | 1 |
| **16. Mikrolokacija: OMIŠALJ – PLAŽA VEČJA**  **(k.č.br. 139, k.o. Omišalj-Njivice)** | | | |
| 16.1. Iznajmljivanje ležaljki | 20 kom. | 2 godine | 1 |
| **17. Mikrolokacija: OMIŠALJ – PLAŽA VEČJA**  **(k.č.br. 139, k.o. Omišalj-Njivice), uz ugostiteljski objekt „Puppy“** | | | |
| 17.1. Ugostiteljska terasa | 2,00 m² | 2 godine | 1 |
| 17.2. Ugostiteljstvo/škrinja za sladoled | 1 kom. | 2 godine | 1 |
| **18. Mikrolokacija: OMIŠALJ – ISPRED PANSIONA „DELFIN“**  **(k.č.br. 139, k.o. Omišalj-Njivice)** | | | |
| 18.1. Iznajmljivanje ležaljki | 20 kom. | 2 godine | 1 |
| 18.2. Iznajmljivanje suncobrana | 20 kom. | 1. godine | 1 |

**Napomena: Grafički prikazi obuhvata mikrolokacija na kojima se sredstva iznajmljuju/postavljaju temeljem dozvole, nalaze se u Prilogu 1. ovog Javnog natječaja te čine njegov sastavni dio.**

1. **Minimalna naknada za dodjelu dozvola na pomorskom dobru utvrdit će se** **stupanjem na snagu**

**podzakonskog propisa koji uređuje vrste djelatnosti i visinu minimalne naknade za dodjelu dozvola na pomorskom dobru.**

**3. Kriteriji ocjenjivanja ponuda definirani su kako sijedi**:

a) ponuđeni iznos naknade za dozvolu na pomorskom dobru, kriterij iznosi 60% ocjene ponude.

b) upotreba opreme i pratećih instalacija i pružanje usluga koje koriste ekološki prihvatljive materijale, kriterij iznosi 10% ocjene ponude.

c) upotreba opreme i pratećih instalacija i pružanje usluga koje su korisne za okoliš (sustav odvojenog prikupljanja otpada, fitodepuracija i sl.), kriterij iznosi 10% ocjene ponude.

d) vremensko razdoblje obavljanja djelatnosti temeljem dozvole (duži period obavljanja djelatnosti koji pospješuje izvansezonsku ponudu nosi veći broj bodova), kriterij iznosi 10% ocjene ponude.

e) prethodno iskustvo i dobro i odgovorno obavljanje djelatnosti, odnosno korištenje pomorskog dobra, kriterij iznosi 10% ocjene ponude.

**4.** **Na natječaju ne može sudjelovati ponuditelj koji:**

* je koristio pomorsko dobro bez valjanje pravne osnove i/ili uzrokovao štetu na pomorskom dobru,
* nije podmirio svoje obveze u prijašnjim godinama,
* ima nepodmiren dug prema Općini Omišalj, TZO Omišalj i Pesja d.o.o. po bilo kojoj osnovi,
* ima dospjelih obveza temeljem javnih davanja.

**5. Uvjeti natječaja:**

* Pravo sudjelovanja u natječaju ima gospodarski subjekt koji je registriran za obavljanje gospodarske djelatnosti za koju podnosi ponudu i koji nema dugovanja prema Općini Omišalj s bilo kojeg osnova niti dospjelih obveza temeljem javnih davanja;
* Cijena godišnje naknade plaća se za 2024. godinu u roku od 15 dana od dana pravomoćnosti rješenja o davanju dozvole na pomorskom dobru, a za narednu godinu do 1.4.2025.
* Ovlaštenik dozvole dužan je po dobivanju rješenja o davanju dozvole na pomorskom dobru ishoditi sve potrebne dozvole i suglasnosti od nadležnih tijela, poštovati higijensko - tehničke uvjete, održavati čistoću pomorskog dobra i osigurati odvoz otpada, kao i poštivati uvjet postavljanja tipskih objekata (kiosk/štand).
* Objekti i predmeti postavljeni na pomorskom dobru u svrhu obavljanja djelatnosti temeljem dozvola, moraju biti sukladni odredbama važeće Odluke o komunalnom redu Općine Omišalj i Odluke o redu na pomorskom dobru, te se svojim izgledom moraju uklapati u okolinu.
* Odabrani najpovoljniji ponuditelj mora, prije izdavanja rješenja, kao osiguranje plaćanja dostaviti bjanko zadužnicu potvrđenu kod javnog bilježnika u visini jednogodišnje naknade dozvole, koja će se naplatiti u slučaju da ovlaštenik dozvole na pomorskom dobru ne podmiri dospjelu naknadu, zateznu kamatu ili troškove po osnovi korištenja pomorskog dobra i/ili u slučaju naplate štete koja može nastati zbog neispunjenja obveza iz dozvole, za korištenje dozvole preko mjere te eventualnih troškova ovrhe.

Uvjeti obavljanja djelatnosti za djelatnost iznajmljivanja plažne opreme uključuju:

* dužnost držanja plažne opreme (suncobrani, ležaljke, ronilačka opreme, oprema za plivanje i sl.) uredno složene i smještene na dijelu pomorskog dobra koje je dozvolom na pomorskom dobru određeno za njihov smještaj i izdavanje kada nisu iznajmljene korisniku.
* dužnost spremanja plažne opreme na dio pomorskog dobra koje je dozvolom na pomorskom dobru određeno za njihov smještaj i izdavanje kada korisnik prestane koristiti plažnu opremu,
* dužnost redovitog održavanja i čišćenja pomorskog dobra na kojem se izdaje dozvola,
* dužnost ostavljanja slobodnog pojasa od minimalno 2 metra od crte srednjih viših visokih voda mjereno vodoravno.

Uvjeti obavljanja za ugostiteljsku djelatnost u restoranima, barovima, catering objektima i objektima jednostavnih usluga uključuju obvezu priključka na vodovod i odvodnju, a ako te mogućnosti nema, obvezu postavljanja spremnika za vodu i odvodnju od strane ovlaštenika dozvole.

**6. Ponuda za sudjelovanje na natječaju mora sadržavati:**

1. Pisanu ponudu u kojoj mora biti navedeno ime i prezime ponuditelja i njegovo prebivalište (za fizičku osobu), odnosno naziv, sjedište i zakonski zastupnik tvrtke (za pravnu osobu), OIB, kontakt (telefonski broj i e-mail adresa), e-mail adresa/e za dostavu e-Računa (maksimalno dvije e-mail adrese) i ponuđena naknada u eurima izražena slovima i brojkama. Ukoliko ponuditelj predaje ponudu za više različitih grupa sredstava na istoj mikrolokaciji, treba ponuditi naknadu za svaku grupu sredstava posebno;

2. Presliku rješenja o upisu u sudski registar za pravne osobe, odnosno obrtni registar za fizičke osobe, rješenje o upisu u registar udruge, političke stranke i slično, kojom natjecatelj dokazuje da je registriran za obavljanje djelatnosti za koju podnosi ponudu;

3. Presliku osobne iskaznice ukoliko je ponuditelj fizička osoba;

4. Potvrdu o nepostojanju duga prema Općini, ne stariju od 30 dana od dana prijave na natječaj (izdaje se temeljem ispunjenog Obrasca Zahtjeva za potvrdu o nepostojanju duga - Prilog 2. ovog Javnog natječaja);

5. Potvrdu o nepostojanju duga prema TZO Omišalj i Pesja d.o.o., ne stariju od 30 dana od dana prijave na natječaj;

6. Potvrdu Porezne uprave o nepostojanju duga po osnovi javnih davanja, ne stariju od 30 dana od dana prijave na natječaj,

7. Potpisanu Izjavu o suglasnosti pomorskom redaru za uklanjanje i odvoz na deponij svih predmeta i stvari , bez provedenog upravnog postupka, ako se predmeti i stvari nalaze na lokaciji dozvole te ukoliko se na lokaciji postavljaju predmeti i stvari koje nisu odobrene dozvolom na pomorskom dobru (Prilog 3. ovog Javnog natječaja-Instrument osiguranja),

8. Dokaz o izvršenoj uplati jamčevine (jamstvo za ozbiljnost ponude) u iznosu od 10% od početnog minimalnog iznosa naknade koja se uplaćuje na transakcijski račun Općine Omišalj, IBAN: HR91 2402 0061 8301 0000 9, model HR68, poziv na broj: 5738 - OIB ponuditelja, sa svrhom uplate: jamčevina za dozvolu na pomorskog dobra;

9. Naznaku broja transakcijskog računa ponuditelja te naziv poslovne banke kod koje je račun otvoren, radi povrata jamčevine. Jamčevina ponuditelja čija ponuda nije prihvaćena vraća se ponuditelju najkasnije u roku od 15 (petnaest) dana nakon donošenja Odluke o odabiru, dok se jamčevina ponuditelja čija je ponuda prihvaćena zadržava i uračunava u iznos naknade,

10. Dokaz o upotrebi opreme i/ili pratećih instalacija i pružanje usluga koje koriste ekološki prihvatljive materijale,

11. Dokaz o upotrebi opreme i/ili pratećih instalacija i pružanje usluga koje su korisne za okoliš (sustav odvojenog prikupljanja otpada, fitodepuracija i sl),

12. Potpisanu Izjavu o vremenskom obavljanju djelatnosti temeljem dozvole (Prilog 4. ovog Javnog natječaja),

13. Dokaz o prethodnom iskustvu i dobrom i odgovornom obavljanju djelatnosti, odnosno korištenju pomorskog dobra.

Najpovoljnijom ponudom smatrati će se ona ponuda koja sadrži najveći broj bodova prema kriterijima ocjenjivanja ponuda iz točke 3. ovog Javnog natječaja, uz ispunjenje svih uvjeta iz Javnog natječaja. U slučaju da dva ili više ponuditelja, koji ispunjavaju uvjete iz Javnog natječaja, ostvare isti broj bodova, pravo prvenstva ima ponuditelj čija ponuda je ranije zaprimljena.

Ukoliko najpovoljniji ponuditelj odustane od ponude nakon isteka roka za predaju ponuda, nema pravo na povrat jamčevine.

**Ponude s utvrđenim prilozima dostavljaju se osobno ili putem pošte preporučeno u zatvorenoj omotnici s naznakom „Javni natječaj za dozvole na pomorskom dobru – NE OTVARATI“, s naznačenim rednim brojem mikrolokacije na koju se odnose,** na adresu: Općina Omišalj, Prikešte 13, 51513 Omišalj, **u roku od 15 dana od dana stupanja na snagu podzakonskog propisa koji uređuje vrste djelatnosti i visinu minimalne naknade za dodjelu dozvola na pomorskom dobru.**

Ponude pristigle nakon isteka roka za dostavu ponuda neće se otvarati, **bez obzira na način dostave.** Nepotpune ponude neće se razmatrati.

**7. Ostale informacije**

Javno otvaranje ponuda održati će se idućeg radnog dana nakon krajnjeg roka za dostavu ponuda u 9,00 sati u zgradi Općine Omišalj, Prikešte 13, Omišalj.

O odabiru najpovoljnije ponude ponuditelji će biti izvješteni u pisanom obliku.

Općina Omišalj zadržava pravo ne odabrati niti jednu ponudu.

Općina Omišalj zadržava pravo ovaj Javni natječaj izmijeniti, dopuniti i poništiti.

Sve informacije o natječaju mogu se dobiti u Upravnom odjelu Općine Omišalj, radnim danom od 09,00 - 15,00 h, na tel: 051/661-977.

KLASA: 363-01/24-01/19

URBROJ: 2170-30-24-2

U Omišlju, 1. veljače 2024. godine

**OPĆINSKA NAČELNICA**

**mr.sc. Mirela Ahmetović, v.r.**